Italo Gariboldi

Italo Gariboldi, naixito de Lodi (Lombardía, Reino d'Italia) o 20 d'abril de 1879 y muerto en Roma (Italia) o 3 de febrero de 1970, estió un militar italiano d'o Regio Eserzito, que plegó a o ran de cheneral y partecipó en a Primera Guerra Mundial, a Segunda Guerra Italo-Etiope y a Segunda Guerra Mundial, a on prenió parte en batallas en a colonia italiana de Libia y en o Frent Oriental, a on manaba l'Exercito italiano en Rusia mientres a batalla de Stalingrado.

O cheneral Italo Gariboldi recibió cuantas medallas en a suya carrera militar, destacando a Orden Militar de Saboya, a Medalla d'Archent a o Valor Militar y a Cruz de Caballero d'a Cruz de Fierro (ista zaguera, una condecoración militar alemana).

 Primeras anyadas 
Italo Gariboldi yera naixito d'a localidat de Lodi, en Lombardía, o 20 d'abril de 1879, y fue nombrato oficial en o Regio Eserzito, as Fuerzas Armatas d'o Reino d'Italia, en 1889, prenendo parte en as primeras campanyas colonials d'una Italia que heba rematato a suya unificación nomás pocas anyadas antis d'a suya naixencia.

Asinas, prenió parte en as operacions en Tripolitania en 1911 mientres a Guerra Italo-Turca con l'Imperio Otomán, que remató con a redota turca y a cesión a Italia d'a nueva colonia de Libia. Ista estió a primera acción belica d'Italo Gariboldi, y li permetió tener conoixencia d'un territorio a on encara luitó anyadas dimpués.

 Primera Guerra Mundial y postguerra 
En prencipiar a Primera Guerra Mundial, o Reino d'Italia estió un país neutral, dica abril de 1915, cuan dentró en a guerra en aduya d'os Aliaus, encara que o país feba parte d'o sistema d'alianzas militars d'as Potencias Centrals antis d'a guerra. As tropas d'o Regio Eserzito italiano luitoron contra as tropas de l'Imperio Austrohongaro en a muga entre os dos países, en un frent que recibió o nombre de Teatro d'operacions d'Italia. Italo Gariboldi profitó bien d'a suya participación en a guerra, en logrando dos ascensos por meritos de guerra y en recebindo a Medalla d'Archent a o Valor Militar, a maxima condecoración militar italiana a o valor.

 Segunda Guerra Mundial 
 Frent d'Africa d'o Norte 
 Frent Oriental 
 Postguerra 

Categoría:Militars d'Italia d'a Primera Guerra Mundial
Categoría:Militars d'Italia d'a Segunda Guerra Italo-Etiope
Categoría:Militars d'Italia d'a Segunda Guerra Mundial
Categoría:Medalla d'Archent a o Valor Militar (Italia)
Categoría:Orden Militar de Saboya
Categoría:Cruz de Caballero d'a Cruz de Fierro
Categoría:1879 (naixencias)
Categoría:1970 (muertes)